1.  ปัจจัยความเสี่ยง

กลุ่มบริษัทอมตะมีการวางกลยุทธ์ทางการเติบโตอย่างสมดุลสำหรับปี. 2549-2553
ที่วางเป้าหมายในการสร้างสมดุลของรายได้จากการขายที่ดินทางอุตสาหกรรมและรายได้ที่เกิดประจำ
ซึ่งได้มาจากการบริหารจัดการสิ่งอำนวยความสะดวกและการบริการต่างๆ
ธุรกิจทิ่เป็นแกนหลักของกลุ่มบริษัทอมตะคือการพัฒนาและการจัดการนิคมอุตสาหกรรมในประเทศไทยและประเทศเวียดนาม
โดยอาศัยเม็ดเงินการลงทุนโดยตรงจากต่างชาติซึ่งมีความเสี่ยงดังต่อไปนี้

ความเสี่ยงทางเศรษฐกิจโลก

ด้วยความเสี่ยงหลักในการดำเนินธุรกิจและการวางกลยุทธ์ของกลุ่มบริษัทฯก็คือ
การชะลอตัวทางเศรษฐกิจทั่วโลก หรือการตกต่ำทางเศรษฐกิจขั้นร้ายแรง ตัวอย่างเช่น
วิกฤตการณ์ทางการเงินระหว่างปี 2540 และ 2541 ในทวีปเอเชีย
วิกฤตการณ์ดังกล่าวดูจะลดจำนวน รวมถึงชะลอการลงทุนโดยตรงจากต่างชาติที่จะเข้าสู่ทวีปเอเชีย

ภัยธรรมชาติต่างๆภายในประเทศ

ยิ่งไปกว่านั้น วิกฤตการณ์ทางธรรมชาติหลักเช่น โรคระบาดร้ายแรง หรือ
ความหายนะทางสภาพแวดล้อม ก็อาจชะลอการลงทุนทั้งในประเทศไทยและประเทศเวียดนาม
ซึ่งอาจทำลายธุรกิจที่เป็นแกนหลักของบริษัทฯได้
ปรากฏการณ์ดังกล่าวอาจยังเป็นตัวยับยั้งการเจริญเติบโตทางธุรกิจและเป็นตัวนำไปสู่วิกฤตเศรษฐกิจที่ตกต่ำ
ซึ่งอาจลดจำนวนธุรกิจอุตสาหกรรมและยอดขายของบริษัทฯที่จะได้จากกลุ่มนักลงทุนชาวต่างชาติอีกด้วย

ความมั่นคงของประเทศและทางด้านการเมือง

นอกเหนือไปจากเรื่องของภัยธรรมชาติและเศรษฐกิจของเอเชียหรือทั้งโลกแล้ว
การที่ทั้งไทยและเวียดนามทำการนำเสนอประเทศตนในแง่ของความเป็นที่หมายปลายทางที่มีเสน่ห์และมั่นคงสำหรับการลงทุนโดยตรงจากต่างประเทศก็มีความสำคัญไม่ยิ่งหย่อนไปกว่ากัน
ดังนั้น ความเสี่ยงที่จะกระทบต่อธุรกิจแกนหลักของกลุ่มบริษัทอมตะก็คือ
การเกิดเหตุการณ์ความสั่นคลอนทั้งที่เกี่ยวกับการเมืองโดยตรงหรือเรื่องอื่นใดก็ตามในไทยและเวียดนาม
ยังมีความเสี่ยงอีกประเภทหนึ่งนั่นก็คือ
การเปลี่ยนแปลงอย่างกะทันหันในเรื่องของนโยบายหรือสิ่งจูงใจต่างๆในการลงทุนซึ่งไม่เอื้ออำนวยแก่การลงทุนโดยตรงจากต่างชาติหรือก่อให้เกิดสภาพแวดล้อมที่ไม่เป็นมิตรต่อการลงทุนดังกล่าว

กลุ่มคู่แข่งรายใหม่

นิคมอุตสาหกรรมต่างๆของกลุ่มบริษัทอมตะประสบกับปัจจัยเสี่ยงจากการแข่งขันที่เพิ่มขึ้นจากบรรดาคู่แข่งรายใหม่ๆ
มากยิ่งขึ้นเรื่อยๆในระดับท้องถิ่นภายในประเทศ
โดยเฉพาะในเมื่อประเทศไทยและประเทศเวียดนามได้กลายเป็นจุดหมายในการลงทุนที่น่าปรารถนานอกเหนือจากประเทศอินเดียและสาธารณรัฐประชาชนจีน

ผลประกอบการที่ดีของอมตะเป็นสิ่งดึงดูดใจบรรดาคู่แข่งรายใหม่ให้อยากเข้ามาทำธุรกิจนิคมอุตสาหกรรม
โดยเฉพาะเมื่อประเทศไทย เปิดให้บริการท่าอากาศยานสุวรรณภูมิยิ่งเป็นที่สนใจ
ให้บรรดาคู่แข่งรายใหม่ๆที่ต้องการหาผลประโยชน์จากการลงทุนในกิจกรรมที่เพิ่มขึ้นบนพื้นที่โดยรอบท่าอากาศยานฯ
แต่อมตะมีปัจจัยที่ช่วยกีดกันไม่ให้คู่แข่งรายใหม่เข้ามาคือระยะเวลาที่ผู้ประกอบการรายใหม่ต้องใช้ในการพัฒนานิคมอุตสาหกรรมแห่งใหม่และต้องสร้าง
สิ่งอำนวยความสะดวกและบริการต่างๆเพื่อเทียบเคียงกับนิคมอุตสาหกรรมอมตะนคร

สาธารณูปโภคละบริการต่างๆ

ความเสี่ยงในการดำเนินธุรกิจของกลุ่มบริษัทอมตะอีกอย่างก็คือการหยุดชะงักในการให้บริการสาธารณูปโภคต่างๆ
ด้านอุตสาหกรรมเช่น ก๊าซธรรมชาติ ไฟฟ้า การโทรคมนาคม น้ำประปา
และสิ่งอำนวยประโยชน์อื่นๆที่บรรดาลูกค้าของบริษัทฯต้องการใช้สำหรับการผลิตและการประกอบชิ้นส่วนของพวกเขา0

บริษัทฯมีการเตรียมพร้อมสำรองสาธารณูปโภคต่างๆ สำหรับลูกค้า
ไฟฟ้าลูกค้าสามารถเลือกรับบริการจากการไฟฟ้าส่วนภูมิภาค หรือจากบริษัทอมตะ เพาเวอร์ จำกัด
ส่วนก๊าซธรรมชาติลูกค้าสามารถรับบริการจาก บริษัท อมตะ จัดจำหน่ายก๊าซธรรมชาติ จำกัด หรือ
รับบริการโดยตรงจากบริษัท ปตท.จำหน่ายก๊าซธรรมชาติ จำกัด

ส่วนในกรณีของน้ำประปา บริษัท อมตะ วอเตอร์ จำกัด ซึ่งเป็นหนึ่งในบริษัทย่อยของกลุ่มบริษัทฯ
มีแหล่งน้ำประปาหลายแห่งและไม่ได้รับผลกระทบที่เกิดจากความขาดแคลนน้ำบริเวณพื้นที่ชายฝั่งทะเลด้านตะวันออกเมื่อกลางปี
2548 เลย บริษัท อมตะ วอเตอร์ จำกัด
ยังคงดำเนินการมุ่งพัฒนาทรัพยากรน้ำประปาเพื่อเตรียมป้องกันกรณีการขาดแคลนน้ำประปาที่ใช้ในภาคอุตสาหกรรมในอนาคต
ยกตัวอย่างเช่น การที่บริษัท อมตะ วอเตอร์
จำกัดกำลังทำการพัฒนาโครงการที่จะนำน้ำเสียจากอุตสาหกรรมกลับมาใช้เป็นน้ำเพื่อการอุตสาหกรรมซึ่งเป็นการใช้ประโยชน์สูงสุดจากทรัพยากรน้ำของบริษัท
อมตะ วอเตอร์ จำกัด